**ՀԱՄԱՅՆՔԻ ՂԵԿԱՎԱՐ ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ՝ ՄԱՅՐՈՒԹՅԱՆ ԵՎ ԳԵՂԵՑԿՈՒԹՅԱՆ ՏՈՆԻ ԿԱՊԱԿՑՈՒԹՅԱՄԲ**

Սիրելի՛ մայրեր, կանայք և աղջիկներ,

Ապրիլի 7-ին Հայ Առաքելական Սուրբ Եկեղեցին նշում է Սուրբ Մարիամ Աստվածածնի Ավետման տոնը, որի կապակցությամբ էլ հետագայում օրը խորհրդանշվեց որպես մայրության և գեղեցկության տոն:

Շնորհավորում եմ բոլորիդ՝ այս սքանչելի տոնի կապակցությամբ:

Բազմիցս նշել եմ, որ մայրությունն աստվածային հրաշք է, ամենաբարին, ամենաանկեղծը զգալու բերկրանք:

Սրտանց ուզում եմ, որ աշխարհի բոլոր մայրերը լինեն գնահատված, արժևորված և սիրված:

Թող այլևս ոչ մի սգավոր մայր չլինի աշխարհում: Խոնարհվում եմ բոլոր որդեկորույս մայրերի առջև:

Մեր կյանքը ջերմացնող սիրելի՛ կանայք,

Առողջություն, երկարակեցություն, ընտանիքի համերաշխություն ու լիարժեք երջանկություն եմ ձեզ մաղթում:

Թո՛ղ խաղաղությունն ուղեկից լինի ամենքիդ: